ओवलः इंग्लैंड के जीत की जश्न में एक बार फिर से उसके दो प्रमुख स्पिनर मोइन अली और आदिल राशिद शामिल नहीं हो सकें. दरअसल ट्रॉफी मिलने के बाद इंग्लैंड के खिलाड़ी पोडियम पर फोटो खिंचा रहे थे. इस दौरान कुछ खिलाड़ियों ने शैंपेन खोल ली. इसके तुरंत बाद ही मोइन अली और आदिल राशिद पोडियम से उतर कर इंग्लिश टीम से अलग हो गए. शैंपेन खुलने के चंद सेकेंड बाद ही मोइन और राशिद बहुत तेजी से पोडियम से उतरे ताकि उनके ऊपर शैंपेन की बूंद ना पड़ सके. इसके बाद मैदान पर भी जब विजेता टीम का फोटो सेशन हो रहा था तब भी ये दोनों क्रिकेटर शैंपेन खुलने के बाद टीम से अलग हो गए.